CELEX: 32017R1413
Language: da
Date: 2017-08-03 00:00:00
Title: Kommissionens forordning (EU) 2017/1413 af 3. august 2017 om ændring af bilag IV til Europa-Parlamentets og Rådets forordning (EF) nr. 1223/2009 om kosmetiske produkter (EØS-relevant tekst. )

4.8.2017   
               
               
                  DA
               
               
                  Den Europæiske Unions Tidende
               
               
                  L 203/1
               
            KOMMISSIONENS FORORDNING (EU) 2017/1413
      af 3. august 2017
      om ændring af bilag IV til Europa-Parlamentets og Rådets forordning (EF) nr. 1223/2009 om kosmetiske produkter
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1223/2009 af 30. november 2009 om kosmetiske produkter (1), særlig artikel 31, stk. 1, og
      ud fra følgende betragtninger:
      
                  (1)
               
               
                  Zinkoxid er godkendt som et farvestof i kosmetiske produkter under løbenummer 144 i bilag IV til forordning (EF) nr. 1223/2009.
               
            
                  (2)
               
               
                  Den Videnskabelige Komité for Forbrugersikkerhed fandt i sin udtalelse af 18. september 2012 (2), som blev revideret den 23. september 2014 (3), at det er sikkert at anvende zinkoxid som farvestof på ikke-nanoform uden overfladebehandling i kosmetiske produkter til påføring på huden. Da indånding af zinkoxidpartikler kan forårsage lungeinflammation efter indånding, fandt komitéen imidlertid også, at anvendelsen af zinkoxid i kosmetiske produkter, hvor forbrugerens lunger kan blive eksponeret for zinkoxid ved indånding, gav anledning til bekymring.
               
            
                  (3)
               
               
                  På baggrund af komitéens udtalelser bør anvendelsen af zinkoxid som farvestof, på ikke-nanoform uden overfladebehandling, i kosmetiske produkter begrænses til de anvendelser, der ikke medfører eksponering af slutbrugerens lunger ved indånding.
               
            
                  (4)
               
               
                  Bilag IV til forordning (EF) nr. 1223/2009 bør derfor ændres.
               
            
                  (5)
               
               
                  Branchen bør have tilstrækkelig tid til at foretage de nødvendige tilpasninger af produktformuleringerne med henblik på at bringe dem i omsætning og til at trække produkter, der ikke opfylder kravene, tilbage fra markedet.
               
            
                  (6)
               
               
                  Foranstaltningerne i denne forordning er i overensstemmelse med udtalelse fra Det Stående Udvalg for Kosmetiske Produkter —
               
            VEDTAGET DENNE FORORDNING:
      Artikel 1
      Bilag IV til forordning (EF) nr. 1223/2009 ændres som anført i bilaget til nærværende forordning.
      Artikel 2
      Fra den 24. februar 2018 bringes kun kosmetiske produkter, der overholder denne forordning, i omsætning på EU-markedet.
      Fra den 24. maj 2018 gøres kun kosmetiske produkter, der overholder denne forordning, tilgængelige på EU-markedet.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 3. august 2017.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 342 af 22.12.2009, s. 59.
      
         (2)  SCCS/1489/12, revision af 11. december 2012, http://ec.europa.eu/health/scientific_committees/consumer_safety/docs/sccs_o_103.pdf.
      
         (3)  SCCS/1539/14, revision af 25. juni 2015, http://ec.europa.eu/health/scientific_committees/consumer_safety/docs/sccs_o_163.pdf.
      
         BILAG
         Række 144 i bilag IV til forordning (EF) nr. 1223/2009 affattes således:
         
            
                        Løbenummer
                     
                     
                        Stofidentifikation
                     
                     
                        Betingelser
                     
                     
                        Advarsler og anvisninger vedr. anvendelse
                     
                  
                        Kemisk navn
                     
                     
                        Farveindeksnummer/Glossar med fælles betegnelser for bestanddele
                     
                     
                        CAS-nr.
                     
                     
                        EF-nr.
                     
                     
                        Farve
                     
                     
                        Produkttype, kropsdele
                     
                     
                        Højeste koncentration i det brugsklare produkt
                     
                     
                        Andre
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                     
                        j
                     
                  
                        »144
                     
                     
                        Zinkoxid (*1)
                        
                     
                     
                        77947
                     
                     
                        1314-13-2
                     
                     
                        215-222-5
                     
                     
                        Hvid
                     
                     
                         
                     
                     
                         
                     
                     
                        Må ikke anvendes i applikationer, der kan medføre eksponering af slutbrugerens lunger via indånding.
                     
                     
                         
                     
                  
         
            (*1)  Som UV-filter, jf. bilag VI, nr. 30 og 30a.«